Forman o lugar dos barrios; o más alto ye más nuevo y se forma de qualques casas, o barrio d'abaixo ye o nuclio primordial, y tiene una caracteristica forma defensiva. O barrio viello consta d'una carrera sola que l'atraviese, y unaltra que l'arrodeya por o costau de l'este. Todas as casas se troban d'entre ixas dos carreras, presentando o culo a la carrera d'afuera, y con a frontera principal t'a carrera interior, en a que se concaran, por o costau de l'ueste, bellas bordas que cierran a estructura d'o lugar.